Étienne Schmit
Den Étienne Schmit, gebuer den 22. Oktober 1886 zu Rammerech, a gestuerwen den 19. Dezember 1937 an der Stad Lëtzebuerg, war e lëtzebuergesche Jurist a Politiker.

Liewen a Karriär 

Den Étienne Schmit war am Ufank vu senger berufflecher Carrière Affekot um Barreau zu Lëtzebuerg. Duerno gouf hien d'éischt Friddensriichter an duerno Substitut ier hie President vum Tribunal de commerce ginn ass.

Hie war vun 1925 bis 1926 Generaldirekter (Minister) fir Finanzen a Bildung an der Regierung Prüm, vun 1932 bis 1936 Generaldirekter fir Bauten, Handel an Industrie an der Regierung Bech an 1937, vum 5. November bis zu sengem Doud, den 19. Dezember, Minister fir den Interieur, Handel, Industrie an Transport an der Regierung Dupong-Krier.

Hie war och vun 1929 bis 1931 am Gemengerot vun der Stad Lëtzebuerg.

Den Étienne Schmit war de Papp vun der Yvonne Schmit (1910-2003), der Fra vum Lucien Wercollier.

Hien ass um Nikloskierfecht um Lampertsbierg begruewen.

Éierung

Zu Kietscht, um Rond-Point deen no him genannt ass (place Étienne Schmit) steet e Monument mat engem Buste vum Étienne Schmit.

Gielercher 
 Commandeur de l'Ordre de la couronne de chêne (Promotioun 1935)
 Grand-Officier vum Ordre de Mérite civil et militaire d'Adolphe de Nassau
 Grand-Croix vum Ordre de la Couronne de Belgique
 Grand-Officier vum Ordre du Christ du Portugal
 Commandeur vun der Légion d'honneur
 Officier d'Académie

Kuckt och 
 Lëscht vun de lëtzebuergesche Regierungsmemberen

Educatiounsministere vu Lëtzebuerg
Finanzministere vu Lëtzebuerg
Inneministere vu Lëtzebuerg
Transportministere vu Lëtzebuerg
Gebuer 1886
Gestuerwen 1937
Justizministere vu Lëtzebuerg
Commandeur de l'ordre de la couronne de chêne
Grand officier de l'ordre de mérite civil et militaire d'Adolphe de Nassau
Grand-Croix vum Ordre de la Couronne
Commandeur de la Légion d'honneur
Lëtzebuergesch Magistraten